Sacrosancte Dei ecclesie que est constructa infra muros Matisconum Sancti Vincentii martiris, cui Letbaldus episcopus preest. Ego Ermengardis et filius meus Helius donamus ad ipsam casam Dei, ad mensam fratrum, aliquid ex rebus proprietatis nostre que sunt site in pago Lugdunense, in agro Marliacense, in villa Cortasione. Est campus unus qui terminat a mane via publica, a medio die terra Hunnolt et suus heres, a sero de ipsa hereditate, a circio fontana Janina dicunt. Infra isto termino, donamus ad ipsam casam Dei duas sextarias ad annonam seminandum, et in alio loco donamus campum unum, ad ipsam casam Dei, ad unum sextarium seminandum. Terminat a mane et a medio die et a sero et a circio de ipsa hereditate; et donamus ad ipsam casam Dei prato uno ad unam carradam colligendam, terminat a mane fluvio Resciosa, a medio die prato Johanne, a sero similiter, a circio prato Rotgerio; et donamus ad ipsam casam Dei rata de bosco Volgerio, unum vedogium et ad unam destralem et ad XII porcos saginandum, et ubicumque habemus ratam per totum perget qui in ipso alodo residet nullum contradicentem. Si quis contradixerit X libras auri componat. S. Ermengarde et filio suo Helio. S. Porvadi. S. Androldi. S. Vinnerii. S. Clementis. S. Frotgerii. Hactum est regnante Rodulfo rege.